Source: http://politeia.org.ro/stiri-revista-presei/revista-presei-23-martie/61211/
Timestamp: 2019-04-19 06:25:58+00:00
Document Index: 16721418

Matched Legal Cases: ['CCR ', 'ICCJ ', 'ICCJ ', 'CCR ', 'CCR ', 'CCR ']

Revista Presei – 23 martie. “Băieții deștepți ai Ordonanței lăcomiei” | PoliteiaWorld
Home » Stiri / Revista Presei	» Revista Presei – 23 martie. “Băieții deștepți ai Ordonanței lăcomiei”
Revista Presei – 23 martie. “Băieții deștepți ai Ordonanței lăcomiei”
23/03/2019 Autor desy.demeter Categorii: Stiri / Revista Presei
Buna dimineata intr-o zi de sambata, 23 martie! Sâmbătă, 23 martie, sunt prognozate 15 – 17 grade în majoritatea regiunilor, iar în Moldova va fi mai rece, doar 12 grade. În Deltă vor fi 9 grade, iar la malul mării 11 grade. Duminică, 24 martie, în sudul țării va fi soare și o vreme frumoasă, cu 17 – 19 grade la orele prânzului. În schimb, în Moldova intră un val de aer polar care aduce temperaturi de minus 2 grade noaptea și cel mult 11 grade la amiază. Sunt prognozate și ploi slabe în Bucovina. În București, cerul va fi mai mult noros, cu probabilitate de precipitații sub formă de burniță. Media temperaturii maxime se va situa în jurul valorii de 12 grade Celsius. Minima va coborî până spre 6 grade.
Ce contine OUG lui Toader pentru completurile de 5: Dragnea scapa de condamnarea definitiva din primul dosar Ministrul Justitiei, Tudorel Toader, a trimis la Guvern un draft de ordonanta de urgenta care prevede repunerea in termen pentru contestatia in anulare a tuturor sentintelor definitive date de completurile de 5 judecatori de la Inalta Curte despre care CCR a decis ca au fost nelegal constituite. Unul dintre principalii beneficiari ai acestei OUG este insusi Liviu Dragnea, care astfel scapa de condamnarea definitiva din dosarul Referendumul, proces care cel mai probabil se va relua din faza de apel, la un nou complet de la ICCJ. Iata ce prevede noua OUG propusa de Toader premierului Viorica Dancila, obtinuta de Ziare.com:“Art… (1) Contestatia in anulare pentru motivul prevazut de art 426 litera d teza 1 C.P.P. impotriva hotararilor judecatoresti definitive pronuntate in apel de catre complete (sic!) de 5 judecatori ale Inalte Curti de Casatie si Justitie dupa intrarea in vigoare a Codului de Procedura Penala si pentru care termenul de introducere a contestatie in anulare s-a implinit anterior datei de 29 noiembrie 2018 poate fi introdusa de oricare dintre titularii acestei cai de atac prevazuti de art 427 alin (1) C.P.P., in termen de 60 de zile de la intrarea in vigoare a prezentei ordonante de urgenta. (2) Daca se admite contestatia in anulare formulata in conditiile alin (1), cursul termenului prescriptiei raspunderii penale se suspenda de la data desfiintarii hotararii a carei anulare se cere si pana la data pronuntarii unei hotarari ca urmare a rejudecarii apelului”. Consecintele nefaste. Prima consecinta a acestei OUG este ca multe dintre faptele penale pentru care s-au dat condamnari de catre completurile de 5 de la ICCJ in perioada 2014-2018 se vor prescrie, iar cei deja condamnati definitiv vor scapa de pedeapsa si cu cazierul curat. Mai exact, dupa cum au explicat magistrati pentru Ziare.com, vor exista doua categorii de condamnati: 1. cei pentru care fapta s-a prescris deja si atunci rejudecarea apelului nu mai are rost. 2. cei pentru care fapta inca nu s-a prescris si unde intervine aliniatul (2) din OUG, care prevede ca termenul prescrierii se suspenda pe perioada rejudecarii apelului. Integral: http://www.ziare.com
Domnul Tudorel Toader =Domnul Problemă Nu, domnul Tudorel Toader, profesor universitar, membru al Comisiei de la Veneția, dublu suspendat atât din ocupația de notar (un atribut pe care l-a dobândit fără concurs) și de rector al Universității ieșene și, mai presus de toate, ministru al Justiției, nu are nimic în comun cu insul cu numele din buletin Bogdan Marian Teașcău. Care prin 2001-2002 făcea furori cu un cântecel, altminteri în raporturi destul de relative cu ceea ce înseamnă muzică adevărată, cântecel ce se chema Seniorita, beau, beau. Play-boyul cu pricina a avut momentul lui de glorie (falsă), pe urmă a mai compus muzică pentru unii și alții, și-a mai încercat norocul înființând formații, iar acum își vede liniștit de viață. Lăsându-ne să ne vedem și noi de propria existență. Nu, domnul Tudorel Toader este din cu totul altă ligă. Reprezintă ceea ce se cheamă o problemă națională. Ne chinuie zilele și nopțile prin faptul că se dovedește un nou Highlander. Reprezintă rușinea celei mai vechi universități din țară, insul pe care nimeni din lumea academică reală nu mai este dispus să dea o para chioară. Dl Toader este contestat deopotrivă de studenții facultății unde este profesor, studenți care vara trecută l-au persiflat la o festivitate de absolvire cât și de profesorii cu coloană vertebrală de la Universitatea ieșeană. Mai toată lumea se întreabă cum oare a fost posibil ca cineva care în studenție nu s-a ilustrat prin nimic, decât prin note submediocre, care atâta vreme cât a fost procuror comunist se bucura de unanima apreciere atât a organelor de partid cât și a celor ale Securității Statului să devină, e drept, numai în acte și prin funcții, nu și prin fapte concrete un far călăuzitor al felului în care se face dreptate în România. Aproape zilnic se vorbește că alungarea d-lui Toader din fruntea justiției române ar fi ceva de domeniul iminenței. Că zilele d-lui Toader în calitate de ministru ar fi numărate. Că mai-marii PSD și-au pierdut demult răbdarea, că nu îi mai suportă tertipurile și tergiversările și că i-au cam pregătit foaia de drum. Vreme de mai bine de două săptămâni atât de neînsemnatul domn Toader a fost cap de afiș. S-au întretăiat zvonurile și veștile. Ba că PSD va fructifica șansa oferită de moțiunea simplă a Opoziției și îi va da brânciul așteptat d-lui Toader, ba că nu o va face. Și aceasta din cel puțin trei motive. Din mândrie, fiindcă nu se poate ca un ministru din atât de fără egalul guvern condus de doamna Dăncilă să fie gonit doar pentru că așa dorește atât de firava noastră opoziție. De teama unei eventuale supărări a domnului Călin Popescu-Tăricenu și a ALDE care îl susțin pe dl. Toader și, după cum se știe, fostul manechin de la APACA se bate cu pumnul în piept că miniștrii lui ar fi ireproșabili. Dar mai ales de frica președintelui Iohannis care, mai mult ca sigur, va recurge la formula experimentată cu doamna Lia Olguța Vasilescu în momentul în care va trebui să semneze numirea înlocuitorului domnului Toader. Miercuri, PSD-ul l-a salvat pe dl. Toader.Integral: http://www.contributors.ro
Lazăr, la Haga: Operaţionalizarea Parchetului European – o etapă importantă în dezvoltarea cooperării judiciare în materie penală a UE Operaţionalizarea Parchetului European reprezintă o etapă importantă în dezvoltarea cooperării judiciare în materie penală a UE, a subliniat procurorul general Augustin Lazăr, joi, la un eveniment organizat de Eurojust, cu prilejul preluării de către România a Preşedinţiei Consiliului Uniunii Europene.”Augustin Lazăr a subliniat că acest moment, când România se află la Preşedinţia Consiliului, reprezintă o etapă importantă în dezvoltarea cooperării judiciare în materie penală a Uniunii Europene, cu referire directă la operaţionalizarea Parchetului European, prima autoritate de parchet supranaţională din istorie, parte a ordinii judiciare europene. În acest context, procurorul general al PICCJ a menţionat contribuţia importantă a României, precizând că ideea Parchetului European a fost inspirată de o propunere din anul 1925 a celebrului profesor român Vespasian V. Pella de a înfiinţa un minister public internaţional”, a informat un comunicat al Parchetului. De asemenea, procurorul general, care a fost invitat special al evenimentului, şi-a exprimat convingerea că viitoarea cooperare între Parchetul European şi Eurojust va constitui piatra de temelie a unei structuri instituţionale a Uniunii Europene capabile să combată eficient infracţiunile împotriva intereselor sale financiare. Augustin Lazăr a avut şi o întâlnire cu membrii Biroului naţional Eurojust şi cu staff-ul de origine română al instituţiei europene. Integral: https://www.comisarul.ro
Guvernul anunta ca trece prin OUG Codul administrativ, dupa ce acesta a fost declarat neconstitutional Vicepremierul Vasile-Daniel Suciu, ministrul Dezvoltarii Regionale si Administratiei Publice, a anuntat, vineri, la Craiova, ca in perioada urmatoare Codul administrativ va fi aprobat prin ordonanta de urgenta. Suciu i-a intrebat pe primarii prezenti ce parere au despre cum a gandit PSD Codul administrativ si a precizat ca Guvernul va da ordonanta de urgenta pentru ca nu mai poate miza pe buna credinta a altor partide sau a sefului statului.”Am stat un an si vreo doua luni in Parlament, am fost liderul de grup al deputatilor PSD si am tot fost batuti pe umar pe holurile Parlamentului de catre liberali si ni s-a spus cat de bun e Codul administrativ, cat de bine e ca avem grija de primari atunci cand vor iesi la pensie si ne-au indemnat sa ne adunam si sa-l votam, ca si ei vor vota. Si surpriza: la votul final – pauza. Si nu a fost finalul ca a fost pauza la vot din partea colegilor nostri de la PNL (ceilalti nu prea voteaza, ca nu au reprezentanti in administratia locala), dar au mers si mai departe si l-au atacat la CCR. A venit motivarea de la CCR si eu va spun aici direct ca nu mai repetam greselile din trecut sa stam si sa mizam pe buna credinta a altor partide sau a presedintelui si va spun ca va rezolva Guvernul aceasta problema si vom da OUG pe codul administrativ. Ca sa ne intelegem”, a spus Daniel Suciu. Vicepremierul Daniel Suciu a mai afirmat ca respectul pentru primarii care s-au pus in slujba comunitatii trebuie sa transpuna in beneficiu la pensie. Integral: http://www.ziare.com
Băieții deștepți ai Ordonanței lăcomiei O nouă generație de “băieți deștepți” și-a făcut apariția, odată cu aprobarea peste noapte a OUG 114/2018, gândită până la cele mai mici detalii și controlată de trioul Dragnea-Vâlcov-Tăriceanu. A fost numită “Ordonanța lăcomiei”, însă nu era clar despre a cui aviditate era vorba. Dacă până acum erau doar niște bănuieli, niște liste publicate de reglementatorul din energie arată și cine sunt acei “băieți deștepți”, care tocmai au primit girul actualei guvernări. Foarte pe scurt, sunt unii, aleși după criterii obscure, care vor primi direct ajutor de stat, cu încălcarea clară a oricărei reguli de concurență. Practic, este o legalizare a practicilor neconcurențiale la nivel național, dar asupra căreia Comisia Europeană a reacționat suprinzător de rapid, prin declanșarea unei proceduri de infringement. Listele ANRE arată cine va primi gaze ieftine, cu 68 lei/MWh, prețul plafonat pe o perioadă de trei ani prin deja celebra OUG 114. Unul dintre aleși este, așa cum HotNews.ro a spus încă din ziua în care Teodorovici și Vâlcov au prezentat ordonanța, Ioan Niculae. Culmea ironiei este că Ioan Niculae are deja un dosar penal tot pentru o favorizare de acest fel, fiind judecat în cazul “Gaze ieftine de la Romgaz pentru InterAgro”. Să ne amintim că în acest caz, tot cu semnături de la autorități, prin hotărâre a Guvernului, a obținut Niculae gaze ieftine pentru combinatele sale de îngrășăminte chimice. Așa a ajuns ca în dosar să fie implicat fostul ministru al economiei Adrian Videanu, acum dispărut din viața publică. Ar fi ajuns să fie judecat și Varujan Vosganian dacă nu l-ar fi protejat colegii senatori, după ce s-au lăsat impresionați de mir, acatiste şi lacrimile vărsate de acest membru de bază al ALDE. Și că tot vorbim de ALDE, acest partid este chiar un mare susținător al plafonării prețurilor la gaze pentru o perioadă de trei ani. Ca un “adevărat” partid liberal, ALDE tot spune că este o măsură făcută special pentru amărâții de consumatori casnici. De cel puțin două ori l-am auzit pe Călin Popescu Tăriceanu că prețul trebuie plafonat pentru a fi protejată populația. De altfel, o semnătură pe OUG 114 aparține chiar ministrului energiei, o oarecare persoană numită de ALDE. Deși pare că ALDE este tot un fel de PSD, în blană de liberal, în realitate susține mediul privat. Însă nu tot mediul privat, ci doar o mică bucățică din el. Unul dintre aleși este Ioan Niculae, acum reabilitat în ochii politici de la guvernare, după condamnarea la doi ani și șase luni închisoare pe care a executat-o deja, în dosarul “Mita la PSD”. Pare că “Mita la PSD” are efect pe termen lung. Chiar unul dintre membrii cei mai influenți ai acestui partid, Lia Olguța Vasilescu, a recunoscut senin, zilele trecute că OUG 114 este pentru Ioan Niculae. “Da, e bine că Ioan Niculae este ajutat, că i se plafonează prețul la gaze. Da, este bine că a anunțat că redeschide toate fabricile”, a strigat Vasilescu în plenul Camerei Deputaților. Îngrijorător este că deja nu se mai ascund, ci lasă să iasă libere intențiile deloc corecte. Nu se tem nici de infringementul declanșat exact pe această temă de Comisia Europeană, la doar trei luni de la adoptarea OUG 114, nici de posibile consecințe penale. De ce nu mai au nicio teamă? Integral: https://www.hotnews.ro
Raportul de tara al Comisiei Europene critica masurile Guvernului, inclusiv regresele din lupta anticoruptie. Contre intre comisarul Cretu si ministrul Teodorovici Comisia Europeana face estimari economice mai pesimiste decat realitatea din Romania, fapt care afecteaza comportamentul investitorilor, iar comisarul Corina Cretu e in campanie si astfel nu ar fi obiectiva, acuza Eugen Teodorovici. Ministrul Finantelor s-a aratat in dezacord cu Raportul de tara pe 2019 privind Romania, publicat de Comisia Europeana si prezentat, vineri, de comisarul european Corina Cretu. Raportul mentioneaza, pe langa problemele legate de decalaje economice si sociale, inclusiv regresele inregistrate in lupta anticoruptie.”In general, estimarile Comisiei sunt mai pesimiste, iar diferentele de cifre afecteaza fundamentarea analizelor. Am atras atentia ca previziunile influenteaza sentimentele investitorilor”, a denuntat Eugen Teodorovici, vineri, la sediul Reprezentantei Comisiei Europene in Romania.”Am atras atentia si cu alte ocazii asupra faptului ca previziunile economice au capacitatea de a influenta pietele si sentimentul economic al investitorilor. De aceea, responsabilitatea fata de datele publicate si corectitudinea interpretarilor depaseste cu mult cadrul tehnic al acestei analize”, a spus ministrul. Vorbim de familie europeana, e frumos in teorie, dar fiecare pentru el. …Ce spune Raportul de tara:- Modelul de crestere economica al Romaniei, bazat pe cheltuielile consumatorilor, afecteaza capacitatea tarii de a atinge in mod durabil nivelul de trai din UE.- Piata fortei de munca este supusa unor presiuni din ce in ce mai mari. Cea mai redusa rata a somajului din ultimii zece ani (3,8%), scaderea fortei de munca si o lipsa persistenta de personal calificat au condus la o ocupare aproape integrala a fortei de munca in Romania, ceea ce ingreuneaza procesul de recrutare si determina cresterea salariilor.- Deficitul public a crescut, in special ca urmare a cheltuielilor cu salariile si a reducerilor fiscale. Cotele de impozitare au fost reduse in mod repetat, in timp ce salariile din sectorul public au crescut semnificativ din 2015 pana in prezent si se prevede sa mai fie majorate. In acelasi timp, investitiile publice au scazut in 2017 la cel mai redus nivel din perioada ulterioara aderarii la UE.- Stabilitatea sectorului financiar a fost pusa sub presiune. Masurile adoptate recent de catre Parlament si Guvern au creat riscuri la adresa stabilitatii sectorului financiar. Aceste masuri ar putea avea un impact negativ asupra creditarii si ar putea limita impactul politicii monetare.- Romania inregistreaza rezultate slabe cu privire la cea mai mare parte a indicatorilor din tabloul de bord social pe care se bazeaza Pilonul european al drepturilor sociale. – Sistemul de sanatate se confrunta cu numeroase provocari. Finantarea redusa si utilizarea ineficienta a resurselor publice limiteaza eficacitatea sistemului de sanatate. Migrarea in continuare a fortei de munca din acest domeniu a condus la un deficit considerabil de medici si de asistente medicale. Integral: http://www.ziare.com
Adrian Vasilescu, BNR: Ieftinirea creditului nu ţine de recalcularea Robor-ului Un indicator al pieţei monetare, Robor-ul, exprimând medii ale dobânzilor la care băncile fac plasamente în lei la alte bănci, este în atenţia uneia dintre comisiile Senatului. Motivul fiind, ca intenţie, generos: găsirea unei soluţii care să conducă la ieftinirea creditului în România prin modificarea formulei de calcul al Robor-ului. Numai că această intenţie, oricât ar fi de generoasă, nu are cum să ajungă la rezultatul scontat. Pentru că în formula actuală a dobânzii active – am numit dobânda la credite – , constituită (aşa cum prevede o ordonanţă de urgenţă a guvernului din 2010) prin adunarea Robor-ului cu marja băncii creditoare, o reducere a Robor-ului nu de către piaţă, ci prin găsirea unei formule-magice de recalculare, ar avea o influenţă egală cu… zero. Mă refer, desigur, la o influenţă pozitivă, care să se soldeze cu reducerea dobânzilor active. Fiindcă în alt plan, cel al influenţelor negative, s-ar aduna chiar aglomerări de stocuri. Din acest punct de vedere, propunerea de a rupe Robor-ul de taxarea activelor financiare ale băncilor, în contextul căutărilor privind modificarea OUG 114/2018, este singura realistă. Este o certitudine că Robor-ul ascultă de Banca Naţională. Dar de la acest postulat, care rezultă din lege, exprimând o realitate a politicii monetare, şi până la vehicularea tezei că Banca Naţională ar manipula Robor-ul, diferenţa e de la pământ la cer. De altfel, teza nici n-a rezistat în dezbaterea publică. Universităţile, instituţiile de analiză financiară, mediul academic în general, mass-media au demonstrat inconsistenţa afirmaţiilor că „BNR împreună cu băncile măsluiesc Robor-ul ca să scumpească creditul“. Integral: https://www.zf.ro/
Întrebările ZF: De ce mai plătim contribuţii la sănătate dacă în baza biletului de trimitere este imposibil să faci chiar şi un set uzual de analize medicale? „Nu mai sunt fonduri pentru analize, pe lista de aşteptare sunt 1.500 de persoane, doriţi să vă trecem pe listă?“, a fost răspunsul unui operator din call-centerul Synevo, una din cele mai mare reţele de laboratore. Nici cei mai mari doi jucători din piaţă, MedLife şi Regina Maria, nu mai au fonduri pentru analize, „nu sunt fonduri, reveniţi la finalul lunii“. Astfel că cei mai mulţi pacienţi ajung să scoată bani din buzunarul propriu pentru a efectua analizele medicale recomandate de medic. De ce mai plătim contribuţii la sănătate dacă acestea nu garantează nici măcar efectuarea unui set de analize medicale? Mult mai dificil devine pentru un pacient cu bilet de trimitere să găsească un loc dacă are de efectuat o investigaţie paraclinică precum RMN sau CT, perioada de aşteptare fiind chiar şi de câteva luni bune.„În provincie există fonduri pentru analize medicale doar pentru o zi sau două din lună, în Bucureşti pentru mai multe zile. Pachetul de sănătate este teoretic foarte generos, dar nu este real, pentru că pacienţii nu pot beneficia de el. Sunt «norocoşi» doar pacienţii care se îmbolnăvesc la data potrivită. Integral: https://www.zf.ro
6.000 de copii, drogați de statul român Două treimi dintre copiii din centrele sociale din România au primit pastile care să-i liniştească sau sa-i adoarmă. 6.000 de copii au fost drogaţi. Iar datele sunt oficiale si au fost obţinute de Centrul de Resurse Juridice (CRJ) de la direcţiile de protecţie socială din ţară. Din aceleaşi acte reiese că un sfert dintre copiii de care statul trebuie să aibă grijă au fost internaţi în spitale de psihiatrie. După ce au fost abandonaţi de familie, primesc medicamente şi umilinţe. …”Medicii pedopsihiatrii au prescris medicaţie psihotropă în cote alarmante copiilor din sistemul de protecţie specială şi de cele mai multe ori la cererea îngrijitorilor acestora şi nu a reprezentantului lor legal. (…) Datele puse la dispoziţie de ANPDCA la cererea CRJ ne indică un număr de aproximativ 6.000 de beneficiari ai sistemului de protecţie specială cărora le-au fost administrate neuroleptice, din totalul de 9.000 diagnosticaţi în anul 2018. De asemenea, aproape un sfert dintre ei au fost internaţi într-un spital de psihiatrie din România în acelaşi an. Aproape 400 au fost internaţi de mai mult de trei ori la psihiatrie în acelaşi an, iar, dintre aceştia, 150 au fost spitalizaţi pentru mai mult de o lună. Cifrele acestea, dar şi rapoartele publicate de CRJ în ultimii 16 ani ne indică faptul că medicaţia este utilizată pentru a controla stările şi comportamentul copiilor şi mai puţin pentru a trata sănătatea lor mintală. Cu alte cuvinte, medicaţia psihiatrică este folosită ca substitut al nevoii de afecţiune a copiilor din sistemul de protecţie specială, dar şi ca metodă de pedeapsă a acestora”, menţionează CRJ. Potrivit scrisorii, Ministerul Sănătăţii este autoritatea competentă pentru organizarea şi controlul activităţii de ocrotire a sănătăţii mintale a populaţiei, de apărare a sănătăţii mintale, în special cu privire la abuzul de substanţe psihoactive, violenţă şi pornografie şi de prevenire selectivă prin realizarea de programe destinate grupurilor de populaţie cu risc semnificativ mai mare decât restul populaţiei de a dezvolta tulburări psihice. Semnatarii scrisorii întreabă autorităţile “cine şi unde a sesizat privarea arbitrară de libertate a copiilor într-un spital de psihiatrie, contenţionarea chimică a copiilor cu dizabilităţi, cu episod depresiv, autism, ADHD sau cu tulburări de conduită”. Integral: https://www.digi24.ro
46 Raspunsuri la Revista Presei – 23 martie. “Băieții deștepți ai Ordonanței lăcomiei”
A A23/03/2019 at 07:53
“Dacă partenerii externi ai României sunt minţiţi în faţă cu atâta obrăznicie, oare cum sunt minţiţi românii de rând, cărora în ultimii doi ani li s-a răpit posibilitatea de a-şi controla executivul?”
https://adevarul.ro/news/politica/plus-potul-pretinde-propaganda-pesedista-1_5c94ed49445219c57e89ed1e/index.html
Mircea Rusu23/03/2019 at 08:40
Inițiativa de recalculare a ROBOR este un fel de a redefini legea gravitației. a = 9.8m/s² devine a= 0.098 km/s². Uraa! A scăzut ROBOR!
A A23/03/2019 at 16:48
https://edition.cnn.com/uk/live-news/brexit-london-march-gbr-intl/index.html
Eugen Vasilescu23/03/2019 at 17:01
“Likewise the – fbi- bureau didn’t disclose to the court that:
An upcoming DOJ inspector general’s report should trigger the beginning of that accountability in a court of law, and President Trump can assist the effort by declassifying all evidence of wrongdoing by FBI, CIA and DOJ officials.
Accountability also must be handed out in the court of public opinion, where senior members of Congress, such as Rep. Adam Schiff (D-Calif.) and Sen. Mark Warner (D-Va.), and former members of the intelligence community, such as John Brennan and James Clapper, along with several major news organizations, spun tall stories of a Watergate-sized criminal conspiracy between Donald Trump and Vladimir Putin.
Mueller’s anticlimactic finish to the special counsel’s probe on Friday made clear no such Trump-Putin criminal conspiracy existed. If it did, it would have been charged.”
ok – un f. bun rezumat a ceea ce s-a intamplat pt oricine care nu a urmarit cu atentie procesul. F. curios ce fac democratii – si socialistii din tabara –
Eugen Vasilescu23/03/2019 at 17:32
ok sa vedem cat de adanc se va intra in aceasta “rabbit hole”
Eugen Vasilescu23/03/2019 at 17:35
si https://aliceinwonderland.fandom.com/wiki/Rabbit_Hole
Intamplator23/03/2019 at 18:37
Buna ziua….fiecare parte speculează ….fapt este ca raportul procurorului special e confidențial și ca este la discretia min justitiei ce declasifica și ce nu….ce este remarcabil faptul ca Mueller s a achitat cu brio de sarcina primită și nimic,absolut nimic din raport nu a avut “ scăpări pe surse”
Eugen Vasilescu23/03/2019 at 19:52
wikileaks cere 1 milion dolari pt raport. presedintele sua poate sa declasifice, clasifice si reclasifice orice doreste. exista deja in instanta o cerere – in baza foia – de declasificare a raportului. sansa sa nu fie public raportul este neglijabila. e remarcabil ca dupa aproape doi ani si cu un buget nelimitat echipa lui mueller (in majoritate covarsitoare oamenii lui obama/hillary) nu a gasit un motiv sa-l prinda cu ceva pe trump. bineinteles ca oricine e in imobiliare la nivelul lui trump in ny city nu este un sfant, dar chestia cu rusia nu a putut fi dovedita desi cia, fbi, nsa au incercat cat au putut. au incercat cat au putut sa-l prinda pe trump cu “obstruction of justice”, drept care echipa de avocati l-a sfatuit insistent pe trump sa nu faca depozitii orale desi echipa lui trump a data prompt toate datele si documentele cerute (cu milioanele). dupa ce toate caile de atac le-au fost inchise au mai somat cateva luni bune – pe bani la discretie – doar doar se iveste ceva. sa vedem unde duce aceasta “rabbit” hole.
important pt ro este ca trump va fi urmarit constant in ideea ca daca face orice concesie rusiei e dovada ca este omul lor. asa ca va fi mai catolic decat papa, si in fapt sua are calitativ si cantitativ mult mai multe resurse in estul europei dacat acum doi ani.
Paganel23/03/2019 at 18:45
„Pretinul” lui „prins pol” cu multe chermeze la Monte Carlo (poate de asta ar trebui să povestească, la „vorbitor”…), rusofilul tyrliceanov a luat o cazma în figură!
https://www.hotnews.ro/stiri-politic-23045690-tariceanu-despre-usr-plus-astia-sunt-urmasii-securistilor-ghinea-manechinul-agitat-iese-atac-daca-avea-stat-functional-trebui-fie-puscarie.htm
„Răspunsul din partea alianței USR-PLUS a venit de la deputatul Cristian Ghinea. Într-o postare pe Facebook, acesta lansează, la rândul lui, un atac dur la adresa lui Tăriceanu.
”Manechinul agitat Tăriceanu iese astăzi cu un nou atac la adresa USR, despre care spune că am fi urmașii securiștilor. Această figură tristă a politicii românești chiar este urmaș de securist, un turnător securist care și-a înfundat colegii colegii în pușcăriile comuniste (aluzie la Dan Amedeo Lăzărescu, tatăl adoptiv al lui Tăriceanu- n.red)”, a scris Ghinea.”
Eugen Vasilescu23/03/2019 at 19:33
sunt multe de adaugat la cv ul lui tariceanu, de ex prietenia stransa cu personaje cheie ale serviciilor de securitate unguresti – si implicit rusesti
depemureş23/03/2019 at 20:51
se topeste zăpada….. nu prea mai merg schiurile.
Bre nea Klause adu acasă morsa de la ambasada României de la Londra , că muhalache tot în echipa ” roşie” joacă. Unul dintre motive :
În cât timp se preschimbă un paşaport românesc la ambasada usl istă din UK ?
În trei luni herr Klaus ! Drei Monate !
Suntem de râsul curcilor cu acest ambasador “ciumat “, preşul meleşcanului bolşevic.
Trei luni ?!…..Ptiu !
mar23/03/2019 at 22:25
Clujul și-a ”luat zborul”, Buhu… în curând se va se va îneca în propria mizerie.
http://epochtimes-romania.com/news/boc-a-dat-lovitura-clujul-va-putea-accesa-direct-fonduri-europene-prin-programul-europa-digitala—285399?
Intamplator24/03/2019 at 09:07
Buna dimineața….
Când CCR nu emite “decrete lege” de modificare a Constituției conform diktatului pesede ,se apelează la OU….e cazul infamei ordonanțe a lui gaurel…urmează ordonanta “codul administrativ”….cu nenorocitul ăla de Ciorbea fac orice….și constituția devine doar un petec de hârtie cum sa ceri UDMR sa respecte constituția când tu -partid la guvernare-nu o respecți ?cam asta e situația azi in ceea ce se numește încă “România “
Paganel24/03/2019 at 09:20
Subscriu, în totalitate! Am văzut un cort al găștii lui tyrliceanov (alde) cu lozinca „În Europa, cu demnitate!”… M-ar fi apucat râsul, dacă n-aș fi știut că „demnitatea” găștii urmașului de securist, rusofil, înseamnă să umilești propriul popor, propria Țară și să calci în picioare statul de drept, Justiția, Constituția și tot ce mai este cât de cât normal la noi! Le spun studenților că, dacă vrem respect de la ceilalți, în primul rând trebuie să dovedim, prin fapte, că ne respectăm noi pe noi și ceea ce ne reprezintă și, după și dacă străinii văd asta, ne vor respecta și ei! Respectul de la ceilalți se câștigă, nu se cerșește și obținerea lui se produce în urma atitudinii pe care o avem noi față de ce ne este specific, nu cu „lozinci” de tipul „Mândriiiii că suntem rrrrrrrrrrrrromâni!” (dublate de „motive tradiționale” din Belarus – a se vedea campania mitomanului din 2014…)!
cedric24/03/2019 at 10:21
Chiar are curaj Dragnea sa iasa la miting in Brasov? Poate cu zeci de interlopi pe post de SSPisti!
https://www.aktual24.ro/dragnea-vine-azi-la-brasov-face-si-miting-brasovenii-se-mobilizeaza-sa-l-dea-afara-pe-infractor-nu-ai-ce-cauta-aici-gunoi-comunist/
mar24/03/2019 at 11:00
Azi am văzut un banner al PSD-ului, este agresiv și lipsit de logică…”Patrioți în Europa. România merită mai mult”.Constat că încet și sigur, PSD-ul glisează spre extremism, începe să semene cu ceva urât și periculos.
Intamplator24/03/2019 at 16:57
Buna ziua…asta e “frate/sora geamăn/a” cu al liberalilor,care au “România in primul rând”
nici nu mi dau seama care e mai toxic….
as zice ca singurul decent e al pmp”uniți in Europa “
PS daca generalul izmana punea pe liste și pe Duckadam,piturca ,nadia și Cristina neagu mai ,mai ca m as fi dus la vot și i as fi votat
depemureş24/03/2019 at 11:23
câți “urători” au strâns pentru mitingul din Pța Sfatului , liderii PSD ? Fără flauşat? Câți jandarmi au fost poziționați să nu se vadă la tv ? Pur şi simplu au şters-o . Jalnici !
depemureş24/03/2019 at 11:26
Mitingul a durat doar 15 minute, pesedistii plecand rapid dupa ce au inceput sa se adune tot mai multi protestatari. Pe langa jandarmi, pesedistii s-au folosit si de persoane dubioase, cu aspect de interlopi, pentriu a-ai intimida pe protestatari.
https://www.aktual24.ro/miting-psd-piata-sfatului-din-brasov-femeie-de-70-de-ani-rusine-banditilor-jandarmii-intervin-video/
depemureş24/03/2019 at 12:21
Deocamdată doar Realitatea Tv prezintă întâmplari cu miliția pesedistă de la Braşov.
După plecarea ciumei roşii de la guvernare , miliția pesedistă va trebui desfiintata, reorganizată şi poate redenumită.
Este revoltător comportamentul unei instituții de forță ,ce s-a pus prin şefii ei,în slujba unei guvernări antidemocratice,antiromâneşti. De vină sunt şi executanții , deoarece nu mai merge ” a fost ordin”. Cunoşti legea ,nu o cunoşti ,răspunzi. Magistrații pot fi traşi la răspundere ,iar milițenii jandarmi ,nu ??
Cei ce putem , trebuie să sesizăm organismele internaționale despre atitudinea miliției pesediste, echipata cu uniforme pe care scrie JANDARMERIA.
depemureş24/03/2019 at 13:03
Cine este ( mai ) vinovat ?
– o slugă mizerabilă : Tudorel Toader – M
-altă slugă mizerabilă: Teodor Melescanu – U
– borfaş sef 1 : Tăriceanu – I
– borfaş ticălos : Dragnea. – E
Şi pentru “mucles” …..herr ul.
Tribunalul din Budapesta așteaptă până pe 5 aprilie documentele din partea autorităților române pentru a lua o decizie în ceea ce-l privește pe fugarul Olosz Gergely, reținut înurmă cu două săptămâni în Ungaria, țară unde a fugit după ce, la finalul anului trecut, a fost condamnat definitiv de Înalta Curte de Casaţie şi Justiţie la 3 ani de închisoare cu executare pentru trafic de influenţă în formă continuată.
Informațiile privind documentele solicitate de instanța maghiară autorităților de la București au fost transmise de Tribunalul din Budapesta la solicitarea portalului de limbă maghiară http://www.transindex.ro, specificând că până la momentul transmiterii solicitării, partea română nu trimisese niciun document. În măsura în care până la data de 5 aprilie nu vor fi comunicate informațiile solicitate, Tribunalul va adopta o decizie în baza informațiilor pe care le are la dispoziție, a mai precizat sursa citată.
depemureş24/03/2019 at 13:17
Urmează un scandal pe cinste !
Polițişti sau milițieni jandarmi in civil, au indicat polițiştilor suedezi ,la intrarea in stadion , să confişte bannere ce conțineau mesaje politice anticiuma roşie ,pe care le-au prezentat ca ” ofensatoare” suedezilor.S-a mințit ,din nou.
Astăzi , la ora 15.00 va avea loc un protest al românilor din Suedia,in fața primăriei din Stockholm, împotriva pesedealde. Pentru Europa,pentru democrație.
Paganel24/03/2019 at 15:34
http://www.contributors.ro/editorial/neru%c8%99inarea-politicianului-roman/?cfcc
„În decembrie 2018 a reintrat în scenă și megaplagiatorul general Izmană. Dl. Gabriel Oprea a redevenit președintele UNPR, acum visează să prezinte liste la candidaturi la Europarlamentare, se angajează că partidul pe care l-a repreluat în proprietate va obține 15% din simpatiile electoratului, simpatii concretizate într-un procent egal de prezență în viitorul Parlament al României. Așa a declarat la data de 10 februarie 2019 plagiatorul, uzurpatorul, generalul de operetă parcă împrumutat din lumea dictatorilor de carton ai Americii de Sud Gabriel Oprea.
Revenirea în actualitate a d-lor Ponta, Ghiță, Oprea înseamnă o consecință a halului de nedescris în care a ajuns viața politică a României în anii guvernării PSD-ALDE. O guvernare ce a încurajat mișmașurile, hoția, falsul. Și toate celelalte mizerii și nemernicii ale politicienilor români.”
Intamplator24/03/2019 at 17:25
Citit….corect…dar nu spune clar ca toți cei enumerați sunt la fel de toxici ca și cei de azi….eu nu sunt arătat de naiv sa mi închipui ca un pesede condus-eventual-din nou de păcălici ar anula grozăviile făcute de “pesede Dragnea”…la fel despre liberalii “lu’ peste,scuze Orbán”
ca sa fiu sincer ,in 2000,după ce pesede a câștigat “tot” discutam cu cineva foarte,foarte important de la ei si i am sugerat ca ar intra in istorie daca ar aplica “momentul zero”= “gata de azi ,legea e lege”…. s a uitat la mine și m a întrebat uimit”cum adică?”….”simplu, aveți atât de mult ca va puteți permite sa începeți sa deveniți stat de drept; v ati conserva ce aveți “….n a priceput…atunci am realizat ca hoțul e hot pana moare
radu224/03/2019 at 16:04
Buna ziua. Pe asta ar trebui sa o astepte pe aeroportul Otopeni garda de onoare si procurorii militari cu mandat de arestare https://www.digi24.ro/stiri/actualitate/politica/viorica-dancila-anunta-ca-ambasada-romaniei-din-israel-va-fi-mutata-la-ierusalim-1102927
Cetatean24/03/2019 at 16:37
Ce o costa sa promita? Nimic. Eventual se duce la CCR si cere lui Dorneanu sa care el mobilele in noul sediu al ambasadei. Exista decizia 683/2012 care insa ii pune probleme.
De asemenea, Curtea observă că art.80 alin.(1) din Constituţie este un text constituţional de
principiu. De aceea, el nu trebuie interpretat restrictiv, ci în spiritul Constituţiei, respectiv
coroborat cu art.91 şi art.148 alin.(4) din Constituţie, acest ultim text prevăzând, în mod expres,
că Parlamentul, Preşedintele României, Guvernul şi autoritatea judecătorească trebuie să
garanteze “obligaţiile rezultate din actul aderării”. Or, una dintre aceste obligaţii este
reprezentarea la cel mai înalt nivel a României în cadrul Consiliului European, respectiv de către
autoritatea publică ce are competenţa de a angaja România la nivel de stat. Altfel, s-ar ajunge la
o golire de conţinuta dispoziţiilor art.148 alin.(4) din Constituţie în privinţa Preşedintelui României;
or, este de principiu admis că orice normă este edictată în sensul de a produce efecte juridice.
Obiter dictum, este de observat că numai reprezentantul statului este cel care poate angaja
în sfera relaţiilor externe statul ca subiect de drept internaţional public. De aceea, spre exemplu, tratatele internaţionale la nivel de stat se semnează de către Preşedintele României (a se vedea,
în acest sens, Legea tratatelor nr.590/2003, publicată în Monitorul Oficial al României, Partea I,
nr.23 din 12 ianuarie 2004),
or, partajarea de competenţe este, în accepţiunea textelor constituţionale referite, una pe verticală, liniile directoare ale politicii externe a statului fiind stabilite şi definite de reprezentantul său,
Preşedintele României, iar implementarea şi realizarea în concret a acestora ţine de Guvern
radu224/03/2019 at 16:48
Da, stiu ca s-a mai discutat si facut referinta la acea decizie a CCR, numai ca este din 2012 si daca onorDorneanu este sesizat cu un cjnc face un sotron cu pivnicereasa eneache si otilo si iese altceva. Cred ca depinde foarte mult daca Dragnea este in 2 luni achitat si cu condamnarea referendum anulata si reluata judecata(prescrisa probabil). Atunci se va gandi ce vrea sa fie, primministru ca in Turcia de dinainte? Presedinte ca in Turcia de azi? Ce bidon umple la preaplin ce bidon goleste sa ramana doar 3,4 picaturi de forma
Cetatean24/03/2019 at 16:57
Asa e. Se …. Dorneanu pe decizia aia instant, daca primeste ordin de la Dragnea.
Cetatean24/03/2019 at 16:44
Daca Iohannis nu reactioneaza cu maxima duritate cat inca proasta satului e in strainatate, se va trezi deposedat de puteri, la fel cum s-a intimplat in decizia 358/2018, cand Curtea i-a servit o perversitate de decizie, prin care l-a legat de maini. Daca nu se misca rapid si cu argumente, proasta va acredita ideea de CJNC si, cand se va ajunge la CCR, Iohannis va pierde, pentru ca, mediatic, nu a reactionat la timp.
Paganel24/03/2019 at 17:12
Baronul Muthausen, la Cotroceni, se gândește, pardon – „urmăreeeește cuuuu aaateeeențieeee șiiii îngrijoraaaareeee”…
„Să ezit, să nu ezit!”…
E banc adaptat, dar nu e (de) glumă!…
Intamplator24/03/2019 at 17:15
Citesc pe G4media ca …..” cap de ….” a vorbit la tlf cu Dragnea și a explicat ca nu a ajuns la Brașov fiindcă are dureri “atroce” la coloana….sper ca buna vestirea de maine sa sa fie buna și “ lumește” și Dragnea sa se opereze …eu unul ii doresc sa plece in scaun in rotile și in organism cu “agenții “aia ai lui Soros,piocianic&stafilococus aureus…..
și mi aduc aminte ca l am întâlnit pe “kerestoy”înainte sa moara in aeroport-se ducea la Viena pentru tratament-și mi spunea ca și ar da toată averea pentru însănătoșire….l am rugat sa citească Noul Testament versetul despre “averi pe pământ”alea mâncate de cari și furi….știu ca nu e bine sa vrei răul altuia,dar când nu te lasă sa trăiești ….când îți ia din viața pe care ți a dat o Dumnezeu…nu mai știu ce e crestineste /recunosc,eu unul n am atâta credință sa întorc și obrazul celălalt….pentru a ierta “cele lumești”
Tzepelica24/03/2019 at 18:16
Mitingul “rapid” de la Brasov demonstreaza ca a inceput sa le fie frica.
Veorica promite alte pensii speciale/despagubiri:
“preşedintele Camerei Deputaţilor, Liviu Dragnea, va promova în Parlament trei legi importante pentru comunitatea evreiască, cum ar fi acordarea cetăţeniei române pentru evreii ce au părăsit ţara sub comunism şi pensii pentru supravieţuitorii Holocaustului, transmite Agerpres.”
https://www.hotnews.ro/stiri-politic-23046960-dancila-dragnea-promova-legi-vor-acorda-cetatenie-romana-pentru-evreii-parasit-tara-sub-comunism-pensii-pentru-supravietuitorii-holocaustului.htm
Cetatean24/03/2019 at 18:32
Ceva pentru romanii deportati in Siberia sau Kazahstan nu promite infractorul? Ca aia chiar ar avea nevoie, simbolic si real.
Tzepelica24/03/2019 at 18:36
Aia nu pot sa ofere nimic la schimb.
Dragnea doar cumpara “indulgentze”.
Eugen Vasilescu24/03/2019 at 20:42
excelenta aducere aminte –
Eugen Vasilescu24/03/2019 at 20:45
Bineinteles ca deportatii nu au lobby in sua – numai nevinovatia si memoria celor care mai stiu istoria
Cetatean24/03/2019 at 19:22
Asa da, reactia rapida era obligatorie!
https://www.comisarul.ro/articol/braeking-presedintele-reactioneaza-dur-dupa-anuntu_991167.html
cedric24/03/2019 at 20:25
Cu observatia ca nu e o “copilarie” ci o “imbecilitate”:
https://www.digi24.ro/stiri/actualitate/politica/l-avram-la-digi24-eu-guvernul-meu-poporul-meu-ma-ingrijoreaza-maniera-in-care-dancila-se-crede-suverana-pe-veci-1103038
cedric24/03/2019 at 20:28
Madam Dancila a intrat “la malaxor”:
https://www.digi24.ro/stiri/actualitate/politica/c-t-popescu-despre-mutarea-ambasadei-la-ierusalim-absurditatea-perfecta-dancila-face-ce-i-s-a-dictat-1103009
cedric24/03/2019 at 20:37
https://www.g4media.ro/asociatiile-magistratilor-critica-proiectele-de-oug-de-modificare-a-codurilor-penale-si-pentru-completurile-de-5-si-fac-un-apel-la-factorii-de-decizie-de-a-stopa-aceste-demersuri-despre-care-spun-ca.html
Eugen Vasilescu24/03/2019 at 20:52
campania dura – cum am mai spus: cine nu e paranoic e inconstient. psd/alde distrug tot si nu iau prizonieri – e necesar sa li se raspunda la fel – caramitru si inca cativa sunt constienti si actioneaza in consecinta.
stefan6024/03/2019 at 22:30
Se confirma. Dancila e” inteligenta” de bubuie.
Nu are habar de nimic dar vorbeste sa arate cat e de “desteapta”. Identic ca Elena Ceausescu.
Iohannis , asa e cind ” am mai dat o sansa PSD”.
Acum poti sa urli cit vrei ca prostia se plateste.
Si astia or sa te scoata cumva de la Cotroceni.
Sau nu stiai ce le poate mintea cind te pupai cu ei pe gingii in USL ?
Cheama la raport pe Melescanu si Dancila.
In direct TV lamureste cu mosul si ” inteligenta” cine ce decide si cum in deschiderea/ inchiderea unei ambasade.
Si asta rapid , pina nu te suspenda astia. Ca sa inventeze motive sint experti.
Era Basescu cum era dar in politica esterna nu a miscat nimeni in front.
mar24/03/2019 at 22:47
„În ceea ce privește Uniunea Europeană, poziția asupra Ierusalimului rămâne neschimbată”, a spus, pentru HotNews.ro, un oficial UE, sub protecția anonimatului.
https://www.hotnews.ro/stiri-esential-23047298-oficial-dupa-declaratia-lui-dancila-pozitia-uniunii-europene-privind-ierusalimul-ramane-neschimbata.htm
Eugen Vasilescu24/03/2019 at 23:07
Dancila are acum pareri personale –
https://www.g4media.ro/dancila-da-inapoi-in-privinta-mutarii-ambasadei-nu-am-spus-ca-eu-voi-muta-ambasada-este-o-opinie-personala-ca-trebuie-mutata-ambasada-decizia-finala-conform-constitutiei-este-la-presedinte.html
Eugen Vasilescu24/03/2019 at 23:09
personala, personala – dar a carei persoane?
Paganel24/03/2019 at 23:20
Păi, „personală” a personUlității ăleia, infractor sub anchetă, care voia, în semestrul I al anului 2019, să aplice în UE „politica mea”!…
« Revista Presei – 25 martie. “Europa noastra, Romania lor”
Revista Presei – 22 martie. “”Amnistia fiscală – pedeapsa bunilor platnici” »